આ તમામ છ ખાનગી કોન્ટ્રાક્ટરોનાે કોન્ટ્રાક્ટ ગત તા.૩૦ એપ્રિલ, ર૦૧૬એ પૂર્ણ થયો હતો, જોકે ફરીથી એક વર્ષ કોન્ટ્રાક્ટ લંબાવવાના મામલે ઇ-ગવર્નન્સ વિભાગ મૂંઝવણમાં મુકાઇ ગયો હતો, કેમ કે ઉત્તર ઝોનના કોન્ટ્રાક્ટર ડી.બી. એન્ટરપ્રાઇઝ અને દક્ષિણ ઝોનના કોન્ટ્રાક્ટર આર્ક ઇન્ફોસોફટની કામગીરી સદંતર ખરાબ હતી! જોકે આ બંને કોન્ટ્રાક્ટરોએ પુનઃ કામ મેળવવા ભારે દોડધામ કરી હતી, પરંતુ સત્તાધારી ભાજપના સ્થાનિક કોર્પોરટરોના ‘દબાણ’ના કારણે ડી.બી. એન્ટરપ્રાઇઝ અને આર્ક ઇન્ફોસોફટના કોન્ટ્રાક્ટ રદ કરવાની સત્તાધીશોને મને-કમને ફરજ પડી છે.